

**- สำเนาคู่ฉบับ -**

ที่ มท ๐๘๐๘.3/ ว กรมส่งเสริมการปกครองท้องถิ่น

ถนนนครราชสีมา เขตดุสิต กทม. ๑๐๓๐๐

มกราคม 2565

เรื่อง การโอนเงินภาษีมูลค่าเพิ่มตามประมวลรัษฎากรให้องค์การบริหารส่วนจังหวัด

เรียน ผู้ว่าราชการจังหวัด ทุกจังหวัด

อ้างถึง หนังสือกรมส่งเสริมการปกครองท้องถิ่น ด่วนที่สุด ที่ มท 0808.3/ว 3168 ลงวันที่ 30 ธันวาคม 2564

สิ่งที่ส่งมาด้วย สำเนาหนังสือกรมสรรพากร ด่วนที่สุด ที่ กค 0705/115 ลงวันที่ 10 มกราคม 2565

ตามที่ กรมส่งเสริมการปกครองส่วนท้องถิ่นได้แจ้งการโอนเงินภาษีมูลค่าเพิ่มตามประมวลรัษฎากร (กรณีผู้ประกอบการที่อยู่ในจังหวัดอื่นซึ่งมิใช่กรุงเทพมหานคร ยื่นแบบแสดงรายการภาษีมูลค่าเพิ่มผ่านเครือข่ายอินเทอร์เน็ต) ประจำเดือนภาษีตุลาคม 2564 จำนวนเงิน 331,417,109.88 บาท (สามร้อยสามสิบเอ็ดล้านสี่แสน หนึ่งหมื่นเจ็ดพันหนึ่งร้อยเก้าบาทแปดสิบแปดสตางค์) เข้าบัญชีเงินฝากขององค์การบริหารส่วนจังหวัดแต่ละแห่ง   
เมื่อวันที่ 24 ธันวาคม 2564 ความละเอียดตามหนังสือที่อ้างถึง นั้น

กรมส่งเสริมการปกครองท้องถิ่นได้รับแจ้งจากกรมสรรพากร มีความผิดพลาดในการโอนเงินภาษีมูลค่าเพิ่มตามประมวลรัษฎากรดังกล่าว ทำให้องค์การบริหารส่วนจังหวัดบางแห่ง ได้รับโอนเงินเกินกว่าข้อเท็จจริง และบางแห่งได้รับโอนเงินไม่ครบถ้วน ขอให้จังหวัดแจ้งองค์การบริหารส่วนจังหวัดดำเนินการ ดังนี้ 1. แจ้งยอดเงินภาษีมูลค่าเพิ่มตามประมวลรัษฎากร (กรณีผู้ประกอบการที่อยู่ในจังหวัดอื่นมิใช่กรุงเทพมหานคร ยื่นแบบแสดงรายการภาษีมูลค่าเพิ่มผ่านเครือข่ายอินเทอร์เน็ต) ประจำเดือนภาษีตุลาคม 2564 ที่ถูกต้อง โดยให้องค์การบริหารส่วนจังหวัดที่ได้รับเงินเกิน ใช้เงินเพียงจำนวนที่ถูกต้อง 2. องค์การบริหารส่วนจังหวัดที่ได้รับเงินเกินไปแล้ว กรมสรรพากรจะดำเนินการหักกลบจากเงินภาษีมูลค่าเพิ่มตามประมวลรัษฎากร (กรณีผู้ประกอบการที่อยู่ในจังหวัดอื่นมิใช่กรุงเทพมหานคร ยื่นแบบแสดงรายการภาษีมูลค่าเพิ่มผ่านเครือข่ายอินเทอร์เน็ต) ที่จะได้รับจัดสรรในเดือนภาษีพฤศจิกายน 2564 3. สำหรับองค์การบริหารส่วนจังหวัดที่ยังได้รับโอนเงินเกินหลังหักกลบตามข้อ 2 แล้ว ให้โอนเงินส่วนเกินคืนให้ กรมสรรพากร ชื่อบัญชี กรมสรรพากรเพื่อการโอนรับเงิน (คืนภาษีให้ผู้ประกอบการธุรกิจ ขนาดใหญ่) เลขบัญชี 184-6-00060-2 ธนาคารกรุงไทย จำกัด (มหาชน) สาขากรมสรรพากร รายละเอียดปรากฏตาม QR Code ท้ายหนังสือนี้

จึงเรียนมาเพื่อโปรดพิจารณา

ขอแสดงความนับถือ

(นายประยูร รัตนเสนีย์)

ร.อสถ. .......................................

ผอ.สน.คท. ................................

ผอ.กง.คร. ...………………………....

หน.ฝ. .....…………………………….

หน.ง. ……………………………………

จนท. .........................................

ผู้ประสาน : นางสาวสยามล ประทุมวัลย์

โทร. 09-7353-6434

อธิบดีกรมส่งเสริมการปกครองท้องถิ่น

สำนักบริหารการคลังท้องถิ่น

กลุ่มงานนโยบายการคลังและพัฒนารายได้

โทร./โทรสาร 0-2241-8898

ไปรษณีย์อิเล็กทรอนิกส์ [saraban@dla.go.th](mailto:saraban@dla.go.th)

ผู้ประสานงาน : นางสาวสยามล ประทุมวัลย์ โทร. 09-7353-6434

